27/07/2010 | Administración LocalMunicipal
Boiro
Aprobación inicial da modificación da Ordenanza reguladora do prezo público do servizo municipal de axuda no fogar

ANUNCIO O Pleno da Corporación, na sesión ordinaria realizada o día 15 de xullo de 2010, acordou aprobar inicialmente a MODIFICACIÓN DA ORDENANZA REGULADORA DO PREZO PÚBLICO DO SERVIZO MUNICIPAL DE AXUDA NO FOGAR nos seguintes termos: O artigo 10 queda redactado do seguinte xeito: “Artigo 10.º. Contía. A contía do prezo público regulado nesta ordenanza será a fixada nas tarifas comprendidas nos apartados seguintes e referidas a unha hora de prestación do servizo. A capacidade económica das persoas usuarias do servizo de axuda no fogar calcularase en atención á súa renda e, se é o caso, ao seu patrimonio. Teranse en conta, ademais, as persoas convivintes económicamente dependentes, de acordo co establecido nos seguintes parágrafos: – A renda valorarase atendendo aos ingresos netos que se perciban, que comprenderán os rendementos de traballo, pensións ou prestacións de previsión social, os rendementos de capital mobiliario e inmobiliario, os rendementos das actividades económicas e as ganancias e perdas patrimoniais. – Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaje correspondente á propiedade do beneficiario/a. – No caso de que a persoa tivera cónxuxe ou parella de feito, as rendas e ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella. – A capacidade económica por razón de renda determinarase dividindo a renda ou rendas computables, dacordo co número anterior, entre a suma dos seguintes convivientes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. Cando non exista a posibilidade de aportar proba documental algunha, xustificaranse os ingresos mediante declaración responsable do propio interesado outorgada ante o traballador/a social do equipo base correspondente. COTA TRIBUTARIA. –O prezo público esixirase con arreglo a unha tarifa ou cota. A cota mensual calcularase con arreglo á seguinte táboa de ingresos económicos do/a usuario/a, partindo do importe anual do indicador público de rendas de efectos múltiples (IPREM): O prezo da hora fíixase en 12,00 euros. IPREM 2010: 532,51 EUROS APORTACIÓN DOS/AS USUARIOS/AS: Poderán establecerse excepcións nos criterios anteriores cando a problemática principal atendida sexa a desestructuración familiar e existan menores en situación de risco ou desamparo. En todo caso, deberá deixarse constacia no correspondente expediente”. O que se fai público en cumprimento do disposto no artigo 49 da Lei 7/85, de 2 de abril, reguladora das bases do réxime local co fin de que os interesados poidan presentar reclamacións ou suxestións durante o prazo de 30 días, a contar dende a efectiva publicación do presente anuncio no BOP en no taboleiro de anuncios da Corporación. De non presentarse reclamacións ou suxestións no devandito prazo, considerarase aprobada definitivamente sen necesidade de acordo plenario. Boiro, 19 de xullo de 2010. O alcalde-presidente Xosé Deira Triñanes